Source: http://bazarmedia.ro/category/sport/page/3/
Timestamp: 2019-01-21 18:57:22+00:00

Document:
Sport - Pagina 3 din 12 - Bazar Media
Off-road la Târgoviște
Published on 27/11/2018 in Sport by Ionuț Marin
Pasionații de off-road din toată țara se vor reuni la Târgoviște în week-end, pentru etapa a 8-a a campionatului național. Runda din Dâmbovița este organizată de clubul Corb 44, cu sprijinul factorilor locali.
Pentru prima dată în ultimii trei ani, la Târgoviște vor crește taxele și impozitele locale. Întrunit într-o ședință de urgență, la
CSM – Galatasaray. Toate detaliile
CSM Târgoviște întâlnește în această seară Galatasaray Istanbul în Cupa CEV la volei feminin, duelul european fiind programat în Sala Polivalentă, cu intrarea liberă, de la ora 18.00.
Published on 26/11/2018 in Sport by Ionuț Marin
CSM – Galatasaray, marți, ora 18.00
Published on 24/11/2018 in Sport by Ionuț Marin
Echipa de volei a CSM Târgoviște va susține marți manșa tur a confruntării cu Galatasaray Istanbul, în Polivalenta din Târgoviște, de la ora 18.00, cu intrare liberă. Galatasaray se află printre cele mai galonate cluburi din voleiul european și pornește favorită certă în dubla cu CSM. Returul e pe 4 decembrie, la Istanbul. Într-un comunicat transmis presei, oficialii clubului denumesc meciul de marți drept „evenimentul anului 2018 în sportul dâmbovițean”. Rămâne de văzut dacă jocul de volei va genera o afluență ridicată de spectatori. Altfel, CSM a anunțat pentru luni, ora 10.00 o conferință de presă pe marginea meciului din Cupa CEV, organizată în cele din urmă în sala de protocol a Polivalentei.
Echipa de baschet feminin a Clubului Sportiv Municipal Târgoviște a mers ceas în primele trei runde din faza a doua
Chindia joacă astăzi la Oradea
Chindia va evolua astăzi în deplasare, în etapa a 18-a a Ligii a II-a, penultima a turului. Echipa din Târgoviște va întâlni Luceafărul Oradea, formație care i-a pus probleme serioase în ultimele confruntări. Lotul Chindiei, din care nu fac parte Liviu Mihai, Bogdan Vasile, Daniel Rogoveanu – accidentați, și Alin Dudea – suspendat, a ajuns ieri la orele prânzului la Timișoara, cu avionul, continuând apoi deplasarea spre Oradea cu autocarul. „Mergem să câștigăm. Chiar dacă există probleme de lot, avem încredere că antrenorii vor găsi cele mai bune soluții și vom veni cu victorie de la Oradea”, a prefațat președintele Chindiei, Marcel Ghergu, partida care începe la ora 12.00 și este televizată de Digi și Telekom. Altfel, săptămâna viitoare Chindia va susține două jocuri pe Eugen Popescu, joi de la ora 14.00 cu Energeticianul Petroșani și duminică, tot de la ora 14.00, cu Poli Timișoara.
În clasament, Chindia are același număr de puncte ca și liderul Petrolul, 39, echipa ploieșteană cu golaveraj superior, dar și un meci în plus, remiza cu UTA de joi (2-2)
Foto: Cristian Manea (sport100%)
Published on 19/11/2018 in Sport by Ionuț Marin
Echipa de volei a Clubului Sportiv Municipal Târgoviște a câștigat cu 3-0 jocul cu U Cluj, de pe teren propriu. Târgoviștencele s-au impus repede, la capătul unui meci fără istoric (-18, -18, -12). Următorul meci oficial al CSM-ului e programat miercuri, ora 18.00, la Blaj, cu vicecampioana României.
Târgoviște: Klisura 10 p, Bălae 3 p, Buterez 2 p, Djuric 7 p, Lakovic 8 p, Calotă 2 p, Trică 2 p, Sredic 13 p, L. Ciocian 2 p, Marciu 9 p, M. Jeremic, M. Pamfil. Antrenor: V. Luka
Cluj: Răileanu 5, Porca 3, Vodă 1, Bucur 7, Mocan 3, Tamaș 1, Dancu 6, Stanciu 1. Antrenor: L. Trombițaș.
Chindia a scos doar un punct la București, pe terenul sintetic al lui Metaloglobus, 0-0 cu echipa abia preluată de Cristian Popovici. Oaspeții au stat bine la capitolul posesie, dar ocaziile mari au fost la buturile lui Aioani. Chiar și fără să bată în week-end, Chindia rămâne liderul Ligii a II-a, cu 39 de puncte, cu unul mai mult decât Petrolul și cu două față de Sportul Snagov, care încheie podiumul. În aceeași rundă, a 17-a, FC Argeș a câștigat la Arad, 2-1 cu UTA, iar U Cluj a remizat cu Sportul, 0-0. Pentru Chindia urmează un nou joc în deplasare, la Luceafărul Oradea, sâmbătă, ora 12.00, în direct la Digisport și Telekom.
Metaloglobus Bucuresti 0-0 Chindia Targoviste
Teren – Sintetic | Spectatori – 200 | Temperatura – 0°C
Metaloglobus: Anca-Trip – Costache, Panait, Caramalau (cpt), Sava, Negotei, Sota, Andrei (82 Ghenovici), Niculae, Vlad (90 Culda), Herea (81 Albert). Antrenor: Cristian Popovici
Chindia: Aioani – Martac, Dudea, C. Dinu, Dumitrașcu, Șerban (69 Mihaiu), L. Mihai (35 Lungu), Novac, Neguț, Florea, Cherchez. Antrenor: Viorel Moldovan.
Published on 18/11/2018 in Actualitate/Sport by Bazar Media
Published on 15/11/2018 in Sport by Ionuț Marin
Echipa de volei a Clubului Sportiv Municipal Târgoviște va susține sâmbătă, de la ora 17.00, meciul cu U Cluj din etapa a V-a a Diviziei A1. Jocul este programat în Polivalentă, cu intrarea spectatorilor liberă. CSM a strâns șapte puncte în trei jocuri oficiale. Partida cu liderul Alba Blaj a fost amânată. Altfel, baschetbalistele de la Târgoviște vor avea liber în week-end, când au loc meciurile naționalei cu Franța și Finlanda, ambele la Cluj.
Mircea Rednic a sunat miercuri adunarea la Dinamo, reunirea lotului fiind programată la Săftica. Înainte de primul antrenament din 2019,
UPDATE 16.11: Gazeta Sporturilor scrie că FCSB nu poate juca la Giurgiu meciul din 8 decembrie. În aceeași zi, și Astra joacă acasă, de la ora 17.00, iar meciul FCSB – Viitorul e programat de la ora 20.00. În calcule reintră Piteștiul, dar și așa sunt probleme: FC Argeș va juca și ea pe teren propriu în runda de peste trei săptămâni. În concluzie, echipa lui Becali are cele mai mari șanse să întâlnescă Viitorul lui Hagi tot la Voluntari.
Finanțatorul roș-albaștrilor, Gigi Becali, a anunțat miercuri seară stadionul care va găzdui ultimele meciuri oficiale ale FCSB-ului în 2018. Este vorba despre arena Marin Anastasovici, din Giurgiu, locație pe care FCSB o va împărți cu Astra în finalul acestui an. Decizia lui Becali vine la scurt timp după ce Primăria Municipiului București a anunțat că închide Arena Națională pentru minim trei luni. Inițial, conducerea FCSB a luat în calcul mutarea echipei la Pitești, însă tratativele au picat după un comunicat al galeriei lui FC Argeș, fanii viola anunțând că nu ii vor primi chiar cu brațele deschise pe Dică & co. În acest sezon, vicecampioana României a susținut trei meciuri considerate pe teren propriu pe stadionul din Voluntari, iar restul pe Arena Națională, unde gazonul a ajuns să se prezinte execrabil.
Published on 13/11/2018 in Sport by Ionuț Marin
Chindia a trecut cu bine și de jocul cu Pandurii Tg. Jiu, 2-1 pe teren propriu și a ajuns la nouă victorii consecutiveîn Liga a II-a. Decarul târgoviștenilor, Liviu Mihai, a deschis scorul pe Eugen Popescu. „A fost un meci dificil, cum de altfel ne așteptam. Să nu uităm cine este antrenor la ei. Toate echipele vor să o bată pe Chindia, dar e greu să reușească cineva, cel puțin acum. Să vină și a 10-a victorie, și a 11-a, ne dorim să promovăm în Liga I la finalul acestui sezon”, a vorbit mijlocașul după victoria de sâmbătă. Liviu Mihai (30 ani) s-a lansat în fotbalul mare de la Centrul de Copii și Juniori ai Chindiei Târgoviște. După sezoane bune la Farul și Petrolul, L. Mihai s-a întors la Târgoviște în vara lui 2015.
VIDEO – Interviu Liviu Mihai după victoria cu Pandurii (sursa: Cătălin Clopotaru / AFC Chindia Târgoviște)
Published on 12/11/2018 in Sport by Ionuț Marin
Chindia și-a trecut în cont a noua victorie la rând în Liga a II-a, 2-1 cu Pandurii pe Eugen Popescu, la capătul unui meci pe cât de spectaculos, pe atât de tensionat. Liviu Mihai a deschis scorul după o jumătate de oră, din preluarea lui Florea. Decarul Chindiei putea face 2-0 câteva minute mai târziu, dar șutul său a ocolit poarta. Pe contraatac, Vodă l-a învins pe Aioani după ce a trecut prea ușor de Neguț (39). Finalul reprizei avea să aducă gazdele în avantaj: Florea a scos un penalty, iar Cherchez l-a lăsat spectator pe Cotolan, la scurt timp după ce goalkeeper-ul gorjenilor le arătase semne obscene oamenilor din tribune. Din mitanul secund consemnăm cartonașele galbene acordate de central oaspeților, pentru faulturi repetate, dar și execuția fantastică a lui Florea (87), șut în transversală de la peste 40 de metri. „Am avut gol valabil, anulat pe nedrept, iar penalty-ul primit de Chindia a fost precedat de un ofsaid„, am surprins reacția lui Adrian Bogoi, care a văzut meciul din înaltul tribunei. „Așa a zis? Păi și anul trecut a comentat la fel„, a transmis Liviu Mihai pe subiect :). Târgoviștea trăiește frumos, conduce clasamentul Ligii a II-a și speră cu ochii deschiși la promovarea pe care fanii o așteaptă de două decenii.
Moment de reculegere pentru Liță și Igescu
Înainte de startul meciului a fost ținut un moment de reculegere în memoria foștilor componenți ai Micului Ajax, decedați într-un cumplit accident de mașină acum 22 de ani. De asemenea, a fost evocat și numele lui Gabriel Ionescu, antrenor de baschet, care a trecut în neființă săptămâna trecută. Până la primul fluier al centralului au fost premiați puștii de la U10, antrenor Ionuț Iugulescu, care au câștigat Cupa Centenarului.
Chindia: Aioani (56 I. Popescu) – Martac, Dudea, C. Dinu, Dumitrașcu – Novac (72 Lungu), L. Mihai – Neguț, Șerban, Cherchez (56 Mihaiu) – Florea. Antrenor: Viorel Moldovan.
Pandurii: Cotolan – Brînzan, Șendroiu, Vodă, Raiciu (60 Blejdea) – Vasilescu, Tudoran (76 P. Popescu), Pîrvulescu, Draca – Cenaj (80 Lică), Skoric. Antrenor: Adrian Bogoi.
„Credeți-mă că mă gândesc doar la promovare. Nu dorm nopțile, sunt cu gândul la această performanță pe care o putem face cu toții aici” – Viorel Moldovan, antrenor Chindia Târgoviște
VEZI GOLURILE DE PE EUGEN POPESCU (foto: Horia Marin, video: Cătălin Clopotaru / AFC Chindia Târgoviște)
Published on 10/11/2018 in Sport by Ionuț Marin
Chindia revine pe Eugen Popescu după recitalul de la Balotești, 4-1 sâmbăta trecută cu hat-trick Daniel Neguț. În ultimele confruntări de pe teren propriu, roș-albaștrii au înscris cel puțin câte patru goluri, vezi meciurile cu Farul (5-1), Ripensia (4-2), UTA (4-2) sau Snagov (4-1). Chindia e obligată să câștige pentru a reveni pe primul loc al clasamentului, acontat vineri seară de Petrolul, 1-0 cu Ripensia în debutul rundei. „Toată lumea e concentrată la acest joc. Moralul băieților este excelent, sperăm cu toții să obținem o nouă victorie. E foarte important că tot lotul este valid, nu avem probleme cu accidentări sau suspendări. Îi invităm pe suporteri la meci, să susțină echipa”, a vorbit pentru BazarMedia președintele clubului, Marcel Ghergu. De notat că Andrei Șerban, convocat în lotul lărgit al naționalei U19, s-a întors la Târgoviște și va putea evolua împotriva echipei pregătite de Adrian Bogoi. Altfel, antrenorul oaspeților va urmări jocul din tribună, urmând să ispășească astăzi ultima etapă de suspendare după eliminarea de la Oradea. Meciul de pe Eugen Popescu va începe la ora 12.30 și va fi televizat de Digisport și Look.
Sala Sporturilor din Târgoviște va găzdui astăzi două partide importante ale echipelor municipalității: la ora 16.30 începe CSM – Sepsi, la baschet feminin, pentru ca la ora 19.00 să fie programată disputa dintre CSM și Agroland Timișoara la volei feminin. Cuplajul a fost prefațat de oficialii clubului într-o conferință de presă organizată vineri la prânz și transmisă live VIDEO în exclusivitate de BazarMedia. „Ambele jocuri sunt dificile, dar am convingerea că fetele se vor mobiliza și vor obține rezultate pozitive. La baschet, Sepsi pornește drept favorită, dar sper să răsturnăm calculele hârtiei. În ceea ce privește meciul de volei, venim după două prestații bune și trebuie să continuăm pe aceeași linie”, a declarat directorul interimar al clubului, Cristian Savu. Altfel, trebuie subliniat interesul scăzut al jurnaliștilor dâmbovițeni pentru conferințele organizate de CSM Târgoviște. Prin comparație, cei mai mulți dintre „presarii” locali s-au bulucit, cu o zi înainte, la un ospăț cu pastramă stropită cu multă bere, în Piața Tricolorului, la Festivalul Toamnei. Evident, pe cheltuiala unui politician cunoscut.
Published on 07/11/2018 in Sport by Ionuț Marin
Baschetbalistele de la CSM Târgoviște au bifat a doua victorie la rând în Liga Națională, 60-51 pe teren propriu cu U Cluj, într-o restanță din etapa a IV-a a campionatului. Pentru CSM au marcat A. Stoenescu 26, G. Irimia 3, A. Chivu 12, L. Vaida 2, L. Toma 4, P. Poole 9, N. Ghiță 2, S. Cătinean 2. Sala Polivalentă din Târgoviște va fi sâmbătă gazda unui cuplaj baschet – volei, după următorul program:
ora 16.30: baschet feminin, Liga Națională, CSM Târgoviște – Sepsi
ora 19.00: volei feminin, Divizia A1, CSM Târgoviște – Agroland Timișoara
De notat că tot sâmbătă, dar de la ora 12.30, Chindia (locul 1 în Liga a II-a) va juca pe teren propriu cu Pandurii Tg. Jiu, pe Eugen Popescu. La toate aceste evenimente, intrarea publicului spectator va fi gratuită.
CSM – U Cluj, azi la Polivalentă
Published on 06/11/2018 in Sport by Ionuț Marin
Echipa de baschet CSM Târgoviște va susține astăzi, cu începere de la ora 18.00, restanța cu Universitatea Cluj, contând pentru etapa a II-a a Ligii Naționale. Jocul va avea loc în Polivalenta din Târgoviște, iar intrarea spectatorilor va fi liberă. CSM vine după o victorie importantă la Brașov, prima din actuala stagiune, 91-72 cu Olimpia.
Târgoviște: G. Irimia 19, C. Popescu, A. Stoenescu 27, P. Poole 21, L. Toma 7. Au mai jucat: T. Kilin 5, A. Chivu, M. Coker 10, L. Vaida.
La volei, târgoviștencele s-au impus fără probleme pe terenul nou-promovate Belor Galați, 3-0 (-15, -19, -23). Altfel, sâmbătă este programat un cuplaj interesant în Polivalentă, CSM Târgoviște – Sepsi la baschet (ora 16.30) și CSM Târgoviște – Agroland Timișoara la volei (19.00).
Chindia a câștigat Cupa Centenarului
Published on 02/11/2018 in Sport by Ionuț Marin
În timp ce echipa de seniori defilează în Liga a II-a, alte rezultate remarcabile vin de la copiii antrenați de Ionuț Iugulescu la grupa U10: mici fotbaliști au câștigat Cupa Centenarului, o întrecere găzduită de Arena Națională. Târgoviștenii au marcat 39 de goluri în drumul către trofeu, pe care l-au primit chiar pe gazonul celui mai mare stadion din țară. Iată parcursul complet al Chindiei U10 la Cupa Centenarului, cu mențiunea că pe acest segment de vârstă au fost înscrise 64 de echipe: 10-0 cu Pro Activ București, 3-1 cu FC Argeș, 6-2 cu Snagov, 3-0 cu Stars Brăila, 4-2 cu FC Bacău și 2-1 cu Pro Sport Academy București.
Lotul Chindia UI10: Adrian Nițu și Robert Hrișca – portari, Darius Frațiloiu, Vlad Dragomir, Râul Neagu, Albert Dinu, Luchian Radu, Andrei Cocoșatu, Rareș Stoiculescu, Victor Pîrva, Eric Călugărescu, Răzvan Bozieru, David Constantin și Ciprian Balașa – jucători de câmp. Antrenor – Ionuț Iugulescu.
VIDEO CU PREMIEREA JUNIORILOR U10:
Published on 01/11/2018 in Sport by Ionuț Marin
Înotătorii Clubului Sportiv Municipal Târgoviște au avut prestații apreciate la „Cupa CSM Pitești”, unde au urcat pe podium de cinci ori. Trei dintre cele cinci clasări fruntașe au fost obținute de Bianca Șargu (locul II 50 m fluture și de două ori locul III la 50 m spate). Au mai urcat pe podium la Pitești alte două sportive ale clubului, Maria Despa (locul II, 50 m fluture) și Ștefania Dinu (locul III, 50 m spate). Pentru CSM Târgoviște au mai concurat sportivii Andreea Bobeică, Ștefan Constantin, Simion Tudor, David Gîdiuță, Denis Gîdiuță, Andrei Șargu, Alice Pârvu, Sebastian Pârvu, Ștefania Mirea, Nikita Jitaru, Maria Bunescu, Maria Mătușescu, Clara Predoiu, Georgiana Radu și Alexandra Gheorghe. „Sunt mulțumit de modul în care au înotat copiii și de rezultatele obținute, chiar dacă era loc de mai bine. Se mai puteau câștiga medalii, dar am fost la limită în câteva rânduri. Sunt bucuros că am prins cam toate finalele unde am concurat. S-au făcut progrese, pentru că se muncește bine”, a mărturisit profesorul Gheorghe Tzitzeclis, ajutat la Pitești de Mihaela Radu.
Anterior 1 2 3 4 5 … 12 Urmator

References: CSM 

CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM